
Η ανακήρυξη του χωριστού τουρκοκυπριακού κράτους στη Βόρεια Κύπρο και η ελληνική και 
ελληνοκυπριακή εκστρατεία για "ανατροπή του ψευδοκράτους”" και "συνολική και δίκαιη" λύση, 
έφεραν ξανά στο προσκήνιο τη συζήτηση γιατο κυπριακό. Εφήµεροι σχολιαστές της επικαιρότητας και 
µακρόπνοοι μελετητές της στρατηγικής που ακολουθεί το "εθνικό κέντρο" ζωγράφισαν πάλι µε µελανά 
χρώματα τους κινδύνους που απειλούν τον ελληνισμό µέσα από τη διαιώνιση του κυπριακού 
ζητήματος. 


Διαιώνιση είναι η λέξη κλειδί. Στις αναλύσεις αυτές, το κυπριακό τοποθετείται διαχρονικά, έρχεται από 
τα βάθη της ιστορίας φορτωμένο µε κάποια µόνιµα, αναλλοίωτα χαρακτηριστικά. Οι δε πρωταγωνιστές 
έχουν αποκτήσει και αυτοί κάποιους σταθερούς ρόλους-κλισέ: Η Αθήνα είναι πάντοτε "μειοδοτική", 
άλλοτε για λόγους ανοιχτής "προδοσίας" και άλλοτε για δεν έχει "ξεκάθαρους στόχους". Η Λευκωσία 
είναι πάντοτε "ηρωική και πένθιµη”, ένας μικρός Δαβίδ που δίνει τον άνισο άλλα καλό αγώνα του 
ελληνισμού απέναντι σε κάθε λογής Γολιάθ. Και η Άγκυρα πάντοτε "ύπουλη και επεκτατική”, που 
εκμεταλλεύεταιτις ελληνικές αστάθειες ή ασυναρτησίες χάρη στη "μεθοδικότητα” και τη 
"συστηματικότητα” των επιδιώξεών της. 


Στην πραγματικότητα, αυτά τα κλισέ δεν μπορούν να εξηγήσουν τίποτα. Οι διαφωνίες 
Αθήνας-Λευκωσίας, παραδείγματος χάρη, ανάγονται είτε σε αστυνομικά μυθιστορήματα (άλλοτε 
τραγικά, όπως στην εποχή Μακάριου-Χούντας, και άλλοτε γελοία, όπως η "γκάφα Καψή”), είτεσε 
ηθικοπλαστικές διαλέξεις περί ενότητας, αρραγούς μετώπου, κλπ. Η απόσταση ανάµεσα στους μύθους 
που αναμασούν αυτές οι "αναλύσεις" και στην πραγματικότητα διαρκώς διευρύνεται, γιατί στην ουσία 
έχουµε να κάνουμε µε έννοιες και κατηγορίες που είναι δανεισµένες από τη δεκαετία του '30 και 
προσπαθούν να επεκταθούν στη σηµερινή κατάσταση µε κάποια ρετουσαρίσµατα από στοιχεία της 
δεκαετίας του '50. 


Στο κείµενο αυτό προσπαθούμε να ξεφύγουμε απ’ αυτή την κληρονομιά που βλέπει ακόµα το 
Κυπριακό σαν ζήτημα "αλυτρωτισμού” και αναζητάει τη λύση του είτε σε εθνικές εξορμήσεις είτε σε 
διεθνείς προστασίες και εγγυήσεις -και να στρέψουµε την προσοχή µας στην πορεία ανάπτυξης του 
κυπριακού καπιταλισμού, στη συγκεκριμένη θέση και διαπλοκή του στους ανταγωνισμούς της περιοχής 
και στις επιπτώσεις που έχει στην εξέλιξη της ταξικής πάλης στην Ελλάδα και στην Κύπρο. 


Από τη Ζυρίχη στο οικονομικό θαύμα: η ανάδυση του Κυπριακού καπιταλισμού 


Είναι γνωστό (αν και συχνά ξεχασμένο) χαρακτηριστικό της ανάπτυξης του καπιταλισμού, ότι δεν 
σταματάει µπροστά σε αιώνια "άλυτα”" ζητήματα. Το πιο κλασικό παράδειγµα είναι η ανάπτυξη του 


καπιταλισμού στην Πρωσία, όπου µια µακρόσυρτη διαδικασία διάβρωσης ξεπέρασε το "άλυτο" 
πρόβλημα της ανατροπήςτης φεουδαρχίας. Ο Λένιν, σχολιάζονταςτις προοπτικές της ανάπτυξης του 
καπιταλισμού στη Ρωσία, θεωρούσε ότι αν αποτύχαινε η επαναστατική ανατροπή της απολυταρχίας, ο 
ρώσικος καπιταλισμός θα έπαιρνε το αργό µονοπάτιτης ανάπτυξης, "τύπου Γιούνκερ", δηλαδή σαν της 
Πρωσίας. 


Θυμίζουµε αυτά τα παραδείγματα για ὀσους τυχόν απορούν πὠς µπορεί να γίνεται λόγος για κυπριακό 
καπιταλισμό τη στιγµή που ποτέ δεν υπήρξε επαναστατική ανατροπή της αποικιοκρατίας στην Κύπρο, 
αφού ο απελευθερωτικός αγώνας ξεπουλήθηκε µετις συμφωνίες της Ζυρίχης και του Λονδίνου, που 
ίδρυσαν ένα "νεοαποικιακό" κρατίδιο-μαριονέτα. 


Ωστόσο, σήµερα πια, είναι σαφές ότι αυτή η περιγραφή δεν ταιριάζει στην πραγματικότητα και ότι η 
ελληνοκυπριακή αστική τάξη αγκάλιασε αυτό το “κατασκεύασμα”, το προσάρμοσε στις ανάγκες της και 
στήριξε πάνωτου µια εντυπωσιακή ανάπτυξη, µια ανάπτυξη που της επέτρεψε να εµφανίζεται σαν 
αυτόνομος παράγοντας στη διεθνή σκακιέρα της Ανατολικής Μεσογείου. Η πορεία αυτής της 
ανάπτυξης πρέπει να εξεταστεί τόσο από οικονομική όσο και απὀ πολιτική άποψη, σε δυο χωριστές 
φάσεις, που η κάθε µια καλύπτει και µια δεκαετία από τη ζωή της Κυπριακής Δημοκρατίας. Το 
ορόσημο ανάμεσα στις δύο αυτές φάσεις είναι το 1974. 


1964-1974: Η δεκαετία της ελληνοκυπριακής κυριαρχίας 


Όταν ιδρύθηκε το κράτος της Ζυρίχης, στην Κύπρο υπήρχαν 114 πόλεις και χωριά µε μικτό πληθυσμό, 
όπου έλληνες και τούρκοι ζούσαν και δούλευαν πλάι-πλάι. Υπήρχαν επίσης 121 χωριά καθαρά 
τουρκοκυπριακά που όµως ήταν σκορπισµένα σε όλοτο νησἰ. Με λίγα λόγια, οι στατιστικές που 
έδειχναν 8196του πληθυσμού έλληνες, 1896 τούρκοι και 196 διάφοροι (Αρμένιοι, µαρωνίτες, κλπ) δεν 
ανταποκρίνονταν σε καμιά εδαφική διαίρεση του νησιού. 


Η ταξική διαίρεση όµως, αντικαθρεφτίζονταν στο διαχωρισμό μεταξύ των δύο κοινοτήτων. Η 
συµµετοχή των τουρκοκύπριων στο εμπόριο, στη µεγάλη γαιοκτησία και στις επιχειρηματικές 
δραστηριότητες ήταν μηδαμινή. Απέναντι στους ελληνοκύπριους αστούς δεν υπήρχε ένα 
τουρκοκυπριακό "αντίπαλο δέος" στο οικονομικό επίπεδο. Το τουρκοκυπριακό βέτο και τα άλλα 
προνόµιαπου εξασφάλιζαν οι Συνθήκεςτου Λονδίνου και της Ζυρίχης δεν είχαν πίσω τους αντίστοιχη 
τουρκοκυπριακή οικονομική βάση. Οιτουρκοκυπριακές τάσεις που πιθανά θα ήθελαν να μοιραστούν 
τα οφέλη της ανεξαρτησίας µετους ελληνοκύπριους αστούς ξεκινούσαν απὀ µειονεκτική θέση. Είναι 
χαρακτηριστικό το γεγονός ότι η συμβολή των αρµένιων (106του πληθυσμού) στο "Εθνικό Εισόδημα" 
ήταν ἴδια µε τη συμβολή των τουρκοκύπριων (18ὐ6του πληθυσμού). Δεν είναι παράδοξο που αρκετά 
σύντομα ο "αδιάλλακτος" Ντενκτάς αντικατέστησε το "μετριοπαθή" Κουτσούκ. 


Στην αντικατάσταση αυτή βοήθησε και η ελληνοκυπριακή στάση που αντιμετώπισε τις 
τουρκοκυπριακές αντιδράσεις "διά πυρός και σιδήρου".Ύστερα από µια σύντομη εμπειρία πολιτικών 
συγκρούσεων (τουρκοκυπριακό βέτο στους φόρους, απόπειρα Μακάριου για αναθεώρηση του 
Συντάγματος σε συνεργασία µετην Αγγλία), η σύγκρουση κρίθηκε στο στρατιωτικό επίπεδο. 


Στις 21 Δεκέμβρη του 1963 οι ελληνοκυπριακές ένοπλες δυνάµεις εξαπέλυσαν µια σαρωτική επίθεση 
ενάντια στον τουρκοκυπριακό πληθυσμό. Απότους 104.000 τουρκοκύπριους, που όπως είδαµε ήταν 
σκορπισµένοι σε όλο το νησί, οι 60.000 συγκεντρώθηκαν στον τουρκοκυπριακό τοµέα της Λευκωσίας 
και στη λωρίδα γης προς την Κερύνεια, όπου βρισκόταν η ΤΟΥΡΔΙΚ. Οι υπόλοιποι κλείστηκαν επίσης σε 
θύλακες στις άλλες πόλεις. Ηταν η πρώτη δηµιουργία συνόρων µέσα στο νησίἰ, µε ελληνοκυπριακή 
πρωτοβουλία: ο πρώτος "Αττίλας" φορούσε φουστανέλα. 


Ακολούθησαν και άλλες στρατιωτικές επιθέσεις των ελληνοκύπριων τον Αύγουστοτου 1964 καιτο 
Νοέμβριοτου 1967. Θα δούµε πιο κάτω πώς η "πολυδιάστατη” εξωτερική πολιτική του Μακάριου 
κατάφερε σε εκείνη τη φάση να αποφύγειτις επεμβάσεις των "εγγυητριών δυνάμεων" (τουρκική 
εισβολή ή ελληνικό πραξικόπημα ή αγγλική κατάληψη]. Στο εσωτερικό της Κυπριακής Δημοκρατίας 
πάντως, οι ελληνοκύπριοι αστοί παραμέρισαν τα εμπόδια που έβαλε η Ζυρίχη και το Λονδίνο στον 
έλεγχο του νέου κρατιδίου από µεριάςτους. Οι τουρκοκύπριοι στριμώχτηκαν σε μικρούς θύλακεςπου 
κάλυπταν µόνο το 496του εδάφους, απομονωμένοι στρατιωτικά (ύστερα από τρεις ήττες), πολιτικά (ντε 
φάκτο κατάργηση βέτο, αντιπροεδρίας, κάθε συµµετοχής στο κράτος) και οικονομικά (η συμμετοχή 
τους στην οικονομική του νησιού περιοριζόταν στην προσφορά Φθηνού εργατικού δυναμικού, όταν 
χαλάρωνε η πολιτική ένταση). Οι διαδικασίες συσσώρευσης που συγκέντρωσαν στα χέρια τους χάρη σ' 
αυτή τη διαδικασία δεν ήταν καθόλου ευκαταφρόνητες. Το "κρατίδιο της Ζυρίχης" είχε κληρονομήσει 
µερικά ζωτικά πλεονεκτήματα. Πρώτα απ' όλα, χάρη στην παρουσία των Αγγλικὠν βάσεων καιτης 
ειρηνευτικής δύναμης του ΟΗΕ, διέθετε µια σηµαντική εισροή "άδηλων πόρων", που βοηθούσε να µην 
εμφανίζονται συναλλαγματικά προβλήματα. 


Οι ελληνοκύπριοι καπιταλιστές είχαν µια ελευθερία κίνησης των κεφαλαίων τους που θα τη ζήλευαν 
πολλά "νεοαποικιακά” κράτη. Εκτός από ελευθερία κίνησης όµως, είχαν καιτα ίδια τα κεφάλαια. Η 
συγκεντρωτική εκμετάλλευση της αγροτικής παραγωγής, χάρη στον αναπτυγμένο συνεργατισµό που 
κληρονόμησαν απότους Άγγλους καιτο ανθηρό εξαγωγικό εμπόριο αγροτικών προϊόντων 
(εσπεριδοειδή) σήμαινε ότι οι ελληνοκύπριοι συσσώρευσαν γρήγορα κεφάλαια, που τους έδιναν 
φτερά να απλωθούν και σε άλλες δραστηριότητες. 


Ένας τοµέας που άνθισε ήταν ο τουριστικός και δίπλα του ο κατασκευαστικός. Οι ελληνοκύρπιοι 
επιχειρηματίες που σήµερα κάνουν αισθητή την παρουσίατους από το κέντρο της Αθήνας, µετα 
μεγάλα ξενοδοχείατους, μέχρι το Οµάν, µετις τεχνικές εταιρείεςτους, ἐχουντις ρίζεςτους σ' εκείνη 
την περίοδο. 


Η πιο σηµαντική εξέλιξη όµως σημειώθηκε στον κυπριακό εφοπλισµὀ. Η νέα Κυπριακή Δημοκρατία 
απόκτησετη δική της ναυτιλιακή σηµαία, που ήδη το 1971 συγκέντρωνετον τέταρτο εμπορικό στόλο 
της Μεσογείου. Η ραγδαία αυτή ανάπτυξη έχει αποδοθεί (π.χ. απὀ τον Ψυρούκη) στο χαρακτηρισμό 
της κυπριακής σημαίας σαν "σημαίας ευκαιρίας". Αυτό είναι λάθος. Οι σηµαίες ευκαιρίας (π.χ. 
Παναμαϊκή) μαζεύουν κάθε λογής εφοπλιστές (αµερικάνους, έλληνες, άγγλους, κλπ.) για λόγους 
Φορολογικών και άλλων λειτουργικών διευκολύνσεων. Η κυπριακή σηµαία µάζεψε κύπριους και 
ελλαδίτες εφοπλιστές, που είδαν σε αυτή ένα χρήσιμο λάβαρο γιατην απόσπαση ενός µερίδιου από 
τον αυξανόμενο όγκο μεταφορών που προκαλούσε η άνοδος του εμπορίου ανάµεσα στην ΕΣΣΔ και τον 
Τρίτο Κόσμο, ιδιαίτερα στα τότε ανερχόµενα ριζοσπαστικά αραβικά καθεστώτα. Η ανάπτυξη της 


κυπριακής ναυτιλίας ήταν µια ψήφος εμπιστοσύνης του κυπριακού κεφαλαίου (µέσα κι έξω από την 
Κύπρο) και μερίδας των ελλήνων εφοπλιστών στην εξωτερική πολιτική του Μακάριου, που πρὠτος 
δίδαξε σε ὀλουςτους έλληνες πολιτικούςτιθα πει ευέλικτη διπλωματία. 


Έχοντας σαν βάση µια προνομιακή σχέση µε την αγγλική διπλωματία -χάρη στους παλιούς αποικιακούς 
δεσμούς και στο γεγονός ότι αποτελούσε τον εγγυητή της σταθερότητας του καθεστώτος των αγγλικών 
βάσεων- ο Μακάριος ανακάλυψε γρήγορατους μοχλούςπου θα επέτρεπαν την Κυπριακή Δημοκρατία 
να επιπλέει "αδέσμευτη” στο σταυροδρόµι των αντιθέσεων της Ανατολικής Μεσογείου: καλλιέργεια 
των σχέσεων µετις Αραβικές χώρες, εξισορρόπηση ανάμεσα στις δύο υπερδυνάµεις µε ανοίγματα 
προς την ΕΣΣΔ, αξιοποίηση των αντιθέσεων ΗΠΑ-Αγγλίας, διατήρηση αυτονομίας στα πλαίσια της 
κοινής γραμμής µετο "εθνικό κέντρο", χρησιμοποιώντας τα περιθώρια της ελληνοτουρκικής διαμάχης. 


δη απὀ την κρίση του 1963-64 έγινε σαφές ότι η κυβέρνηση του Μακάριου δεν θα αποτελούσε 
μαριονέτα στα χέρια των "εγγυητριών δυνάµεων", και ότι η συνθήκη Συμμαχίας της Κύπρου µε Ελλάδα, 
Τουρκία και Βρετανία, που επιβλήθηκε στη Ζυρίχη, μπορούσε να εφαρμοστεί µόνο µετη βία. Η 
κυπριακή κυβέρνηση την κατήγγειλε μονομερώς και γύρεψε πολύ ευρύτερες συμμαχίες, αντίστοιχες µε 
τα δικά της συμφέροντα. 


Στην αρχή της κρίσης, ο Μακάριος συνεργάστηκε µετους Άγγλους για να ανοίξει το ζήτηµα της 
αναθεώρησηςτου Συντάγματος, όταν όμως η Αγγλία επιδίωξε να µονοπωλήσειτο ρόλοτου 
ειρηνοποιού µε δικά της στρατεύματα στο νησί, ο Μακάριος ζήτησε και πέτυχε πολυεθνική ειρηνευτική 
δύναμη του ΟΗΕ. Απέναντι στις τουρκικές απειλές για εισβολή, η κυπριακή κυβέρνηση χρησιμοποίησε 
αρχικά τη συνεργασία µετην Αθήνα που διακήρυξε ότι αυτό θα οδηγούσε σε ελληνοτουρκικό πόλεμο. 
Όταν όµως ο Γ.Παπανδρέου ζήτησε τον έλεγχο πάνω στις πρωτοβουλίεςτου Μακάριου, η Λευκωσία 
τον απέρριψε και έκανε έκκληση στη Μόσχα και στην Αίγυπτο του Νάσερ για βοήθεια. Από τότε 
αποτελεί ιερό ευαγγέλιο της κυπριακής διπλωματίας ότι οι "ειρηνευτικές πρωτοβουλίες" γίνονται 
δεκτές µόνο όταν περνούν από τον ΟΗΕ, ώστε να συμμετέχουν στα παζαρέµατα όλοι οι παράγοντες και 
να μεγιστοποιούνται τα περιθώρια ελιγμών. 


Στην επόµενη κρίση, του 1967, η αυτονόµηση της Κυπριακής Δημοκρατίας από το "εθνικό κέντρο" 
υπογραμµίστηκε ακόµα πιο έντονα, καθώς ο Μακάριος στηρίχθηκε σε άξονα Μόσχας-Άγκυρας για να 
αποκρούσειτις κοινές πιέσεις χούντας-αμερικάνων. Ούτε καν η παρουσία στην Κύπρο της περιβόητης 
ελληνικής μεραρχίας των Γ.Παπανδρέου-Γαρουφαλιά (που ήδη βρισκόταν στα χέρια της χούντας) 
στάθηκε ικανή να αντισταθμίσει τη δύναμη της κυπριακής διπλωματίας, τότε. Στις αρχές της χουντικής 
επταετίας, η Λευκωσία πρόβαλε καθαρά ότι διεκδικεί τη δική της γωνιά στο ευαίσθητο τρίγωνο 
Ελλάδας-Τουρκίας-Κύπρου. Ο κυπριακός καπιταλισμός ξεδίπλωνετη δική του δυναμική, που 
αποδείχτηκε αρκετά ορμητική ώστε να επιβιώσει ακόµα και τη διπλή επίθεση του 1974. 


1974-1984: Προς ένα "Λουξεμβούργο" της Μέσης Ανατολής; 


Το 1974 οι Κύπριοι εργάτες και αγρότες πλήρωσαν ακριβά τις φιλοδοξίες των ελληνοκύπριων αστών. 
Το βίαιο ξέσπασμα των ανταγωνισµμών πάνω στους οποίους έστηνετις ακροβατικές ισορροπίεςτου ο 


κυπριακός καπιταλισμός έπεσε στις πλάτες των τάξεων που όλα τα προηγούμενα χρόνια είχαν 
αγκιστρωθεί στο άρµα της "υπερήφανης" πολιτικής του Μακάριου. Οι ίδιοι οι ελληνοκύπριοι 
καπιταλιστές ωστόσο, αποδείχτηκαν αρκετά ανθεκτικοί και επανήλθαν δριμύτεροι. 


Θα νόµιζε κανείς ότι µε απὠλειες επενδυµένων κεφαλαίων σε τεράστια κλίµακα (η Βόρεια Κύπρος 
κάλυπτε το 70ν6του ΑΕΠ του νησιού) και µετο στρατιωτικό συσχετισμό δυνάµεων ανεστραμμένο, οι 
ελληνοκύπριοι καπιταλιστές θα εγκατέλειπαν το “κατασκεύασμα της Ζυρίχης", όπως οι ποντικοίτο 
πλοίο που βουλιάζει. Αντί να Φυγαδεύσουν τα κεφάλαιά τους όµως, άρχισαν να επενδύουν µε πιο 
έντονους ρυθμούς απὀ πριν. Δεν θα παραθέσουµε εδώ τα στοιχεία του οικονομικού "θαύματος" που 
συντελέστηκε µετά το '74. Παραπέµπουμµε στην ανάλυση του κυπριακού Μαρξιστικού περιοδικού 
"Δελτίο Συζήτησης", που αναδηµοσίευσε η "Εργατική Πρωτοπορία” (Ν.12, Γενάρης '78) και στο άρθρο 
των Μαυρή, Πιτσέλη, Τσεκούρα στο "Σχολιαστή" (Ν.8, 1/11/83). 


Η ανάπτυξη του κυπριακού καπιταλισμού της δεκαετίας 64-74 δεν είχε οδηγήσει σε εκβιομηχάνιση, ὀχι 
γιατί δεν υπήρχε αρκετή συσσώρευση κεφαλαίου, αλλά γιατί η ανάπτυξη της κυπριακής ναυτιλίας 
αποτελούσε μηχανισμό εξαγωγής κεφαλαίων σε επενδύσεις που δεν δημιουργούσαν βιομηχανία µέσα 
στο νησί (πλοία, ναυτιλιακές υπηρεσίες). 


Το 1974 εκδηλώνονται έντονες αλλαγές στην οικονομική συγκυρία που αντιστρέφουν αυτή τη ροή: όχι 
µόνο η εσωτερική συσσώρευση παραμένει µέσα, αλλά σημειώνεται και επαναπατρισµός εφοπλιστικού 
κεφαλαίου και εισροή ξένων κεφαλαίων για άµεσες επενδύσεις. Οι λόγοι είναι πολλοί. Ηδη από το 
1972 η Κύπρος έχει συνδεθεί µετην ΕΟΚ, όπου είχε ενταχθεί και η Αγγλία. 


Παράλληλα, στη Μέση Ανατολή αρχίζει να ρέειτο ορµητικὀ ρεύμα της ανακύκλωσης των 
πετροδολαρίων. Στο γειτονικό Λίβανο -"Ελβετία" της Μέσης Ανατολής- ο εμφύλιος πόλεμος 
υποχρεώνει τράπεζες και πολυεθνικές εταιρείες να αναζητήσουν ασφαλέστερο ορμητήριο. 


Ταυτόχρονα, η διεθνής ναυτιλιακή κρίση περιορίζει υποχρεωτικάτις επενδύσεις σε πλοία και σπρώχνει 
το κυπριακό κεφάλαιο να αξιοποιήσει αυτέςτις νέες δυνατότητες που ανοίγονται µπροστάτου. Και 
Φυσικά, µέσα στην Κύπρο υπήρξε ξαφνικά άφθονο Φθηνό εργατικό δυναμικό -οι πρόσφυγες. 


Όλοι αυτοί οι παράγοντες σήµαιναν ότι ο κυπριακός καπιταλισμός µετά το 1974 δεν παραδόθηκε στο 
έλεος ούτετης Τουρκίας ούτε της Ελλάδας. Αν η Ελλάδα φανταζόταν ότι µε 40.000 στρατό πάνω στο 
νησί και το 70νότου παραγωγικού δυναμικού του νησιού στην κατοχή του Ντενκτάς, η Νότια Κύπρος θα 
γινόταν ένα μαραζωμένο εξάρτηµάτης, ἐπεσετελείως έξω. Κι αν κάποιοι νόμιζαν ότι η επιβίωση της 
Νότιας Κύπρου μπορούσε να γίνει µόνο µε τη µετατροπήτης σε ελληνική επαρχία, πάλι γελάστηκαν. 
Βέβαια, η Εθνική Τράπεζα έχει μεγαλώσει την διείσδυσή της στην Κύπρο και η ελληνική "οικονομική 
βοήθεια" δίνεται µετο αζηµμίωτο, αλλά πάντως ο κυπριακός καπιταλισμός εξακολουθεί να έχει τη δική 
του ξεχωριστή δυναμική που εξυπηρετείται απὀ τη διατήρηση της "αδέσμευτης" Κυπριακής 
Δημοκρατίας. 


Οι ελληνοκύπριοι καπιταλιστές δεν κρύβουντις φιλοδοξίες τους να μετατρέψουν την Κύπρο σε 
"Λουξεμβούργο" της Ανατολικής Μεσογείου: ένα μικρό κρατίδιο που στηρίζεται στρατιωτικοπολιτικά 
στις ισορροπίες της περιοχής, αλλά είναι κέντρο εξόρµησης για χρηµατιστικές, ναυτιλιακές και 


εξαγωγικές δραστηριότητες προς τη Μέση Ανατολή. Μια οικονομική βάση δεμένη µετην ΕΟΚ, αλλά και 
µετις Αραβικές χώρες, µε διακηρυγµένη "ανεξαρτησία" και "ουδετερότητα", ὡὧστε να µην εμποδίζεται 
να προσφέρειτις οικονομικές υπηρεσίες της προς κάθε κατεύθυνση. 


Αυτές οι στρατηγικές επιδιώξεις της ελληνοκυπριακής αστικής τάξης καθρεφτίζονται τόσο στη στάση 
της απέναντι στους τουρκοκύπριους όσο και στις σχέσεις της µετην ελληνική κυβέρνηση, όπως 
εκφράζονται συγκεκριµένα στις πρωτοβουλίες για την "επίλυση" του κυπριακού. 


Τουρκοκυπριακή μειονότητα: από το πέταγµα στη θάλασσα στις προσφορές ενσωμάτωσης 


Όπως είδαμε προηγούμενα, η ανάπτυξη της ελληνοκυπριακής αστικής τάξης είχε στηριχθεί στην 
ασφυκτική απομόνωση των τουρκοκύπριων. Ουσιαστικά πριν το 1974 η µόνη προοπτική που είχενα 
προσφέρει η Κυπριακή Δημοκρατία στους τουρκοκύπριους ήταν το πέταγμα στη θάλασσα. 


Πίσω απὀ το προπέτασµα του διακοινοτικού διαλόγου, που είχε εγκαινιαστεί απὀτο 1968 µε 
πρωτοβουλία του Μακάριου, υπήρχε η σκληρή πραγματικότητα των ένοπλων τουρκοφάγωντου 
Γεωρκάτζη, του Γρίβα, του Σαμψών. Δεν υπήρχε καµιά ουσιαστική προσπάθεια ενσωμάτωσης των 
τουρκοκύπριων στην οικονομική, πολιτική και κοινωνική ζωή του νησιού. Αντίθετα, η καταστολή του 
τουρκοκυπριακού στοιχείου επενδύθηκε και µετον ιδεολογικό μανδύα της συνέχισης του 
απελευθερωτικού αγώνα. Ακόμα και µέσα στους κόλπους της επαναστατικής αριστεράς στην Ελλάδα 
είχε απήχηση αυτή η ιδεολογία. 


Ο Νίκος Ψυρούκης στο βιβλίο του "Ιστορία της σύγχρονης Ελλάδας" (τόμος τρίτος, σελ.263) 
υποστηρίζει ότι "δεν χωρά καµιά αμφιβολία πως οι διενέξεις ανάµεσα στην ελληνοκυπριακή 
πλειοψηφία καιτην τουρκοκυπριακή μειονότητα αντανακλούσαν την πάλη του λαού της Κύπρου για 
την κατάργηση του νεοαποικιακού καθεστώτος και για την απόχτηση του δικαιώµατοςτης 
αυτοδιάθεσήςτου"'. Στην πραγματικότητα, η διένεξη αυτή, η ταύτιση κάθε τουρκοκύπριου µε 
πράκτορατης Τουρκίας, της Αγγλίας και γενικά των "ιμπεριαλιστικών συνωμοσιών" ήταν βασικό 
στήριγμα του καθεστώτος, καθώς εξασφάλιζε γιατους ελληνοκύπριους αστούς ὀχι µόνο τον 
αποκλειστικό έλεγχο του κράτους, αλλά και τη διάσπαση και τη χειραγώγηση της εργατικής τάξης και 
των αγροτών. 


Μετά την εισβολή του 1974 καιτην ανταλλαγή πληθυσμών µετη συμφωνία Κληρίδη-Ντενκτάς η 
κατάσταση άλλαξε δραματικά. Και η µεν αντιτουρκική ιδεολογία συνεχίστηκε ενισχυμένη και από τις 
40.000 ξιφολόγχες των Τούρκων στρατηγών. Η στρατηγική των ελληνοκύπριων καπιταλιστών όµως, δεν 
μπορούσε να στηρίζεται στην ανύπαρκτη στρατιωτική υπεροχή απέναντι στους τουρκοκύπριους. 


Από την ανάγκη αυτή σε συνδυασμό µετις δυνατότητες που άνοιξετο "οικονομικό θαύμα” 
διαμορφώθηκε η νέα γραµµή της διζωνικής μεν, αλλά ενιαίας Κυπριακής Δημοκρατίας. Ηδη από τη 
συμφωνία Μακάριου-Ντενκτάςτο 1977, που επικυρώθηκε ξανά στη συνάντηση Κυπριανού-Ντενκτάς 
το 1979, μέχριτο πρόσφατο σχέδιο Κουεγιάρ και το τωρινό σχέδιο Κυπριανού, η αιχμή της 
ελληνοκυπριακής στρατηγικής μετατοπίστηκε προς την προοπτική ενσωμάτωσης των τουρκοκύπριων. 


Όλατα σχέδια προτείνουν περισσότερη ή λιγότερη έκταση της τουρκοκυπριακής ζώνης, περισσότερες 
ή λιγότερες δικαιοδοσίες της τουρκοκυπριακής διοίκησης, αλλά επιμένουν ανυποχώρητα σε δύο 
σηµεία: στην ενότητα της οικονοµικής ζωής (ελεύθερη διακίνηση, εγκατάσταση και κατοχή περιουσίας 
ανάμεσα στις δύο ζώνες) και στην ύπαρξη κεντρικής κυβέρνησης µε ισχυρές εξουσίες (διεθνείς σχέσεις, 
εθνική τράπεζα, αμυντικές εγγυήσεις) στα χέρια βέβαια ελληνοκύπριου πρόεδρου και 
ελληνοκυπριακής πλειοψηφίας. 


Η ανοιχτά δηλωμένη συλλογιστική πίσω από αυτέςτις αποφάσεις είναι πως η οικονομική δύναμη των 
ελληνοκύπριων θατους εξασφαλίσει την ηγετική θέση σε µιατέτοια συνεργασία µετους 
τουρκοκύπριους: οι µεν θα βάλουν το κεφάλαιο οι δετην εργασία καιτο "Λουξεμβούργοτης 
Ανατολικής Μεσογείου" θα ευηµερήσει. Υπάρχει όμως µια... λεπτομέρεια. Για να υλοποιηθούν αυτά τα 
σχέδια κάποιος πρέπει να υποχρεώσειτην Τουρκία να τα δεχτεί. Κι εδώ ακριβώς ο κυπριακός 
καπιταλισμός ξεχνάει τα βουκολικά ειδύλλια περί μικρού και Φιλειρηνικού κρατιδίου, όπου οι δυο 
κοινότητες οικοδομούν µονιασμµένες και αποστρατιωτικοποιηµένεςτην ευημερία τους και 
ξαναπροβάλει σαν δυναμικός παράγοντας µέσα στη ζοφερή πραγματικότητα των άγριων 
ανταγωνισµών, της ασταθούς ισορροπίας και των εὐθραυστων συμμαχιών ανάµεσα στις αρπαχτικές 
αστικές τάξεις της περιοχής και στις µεγάλες ιµπεριαλιστικές δυνάμεις. 


Έτσι, ενώ στις διαπραγματεύσεις προβάλλεται πάντοτε η προοπτική ειρηνικής συνύπαρξης των δύο 
κοινοτήτων µε έµφαση στην ενότητα του κυπριακού κράτους, στην πράξη υπάρχει η επιβολή 
οικονομικού αποκλεισμού στους τουρκοκύπριους και η αναζήτηση διεθνών συμμαχιών εναντίον τους. 
Ενώ η κυπριακή δημοκρατία διακηρύσσει ότι θέλει να αποσπάσει τους τουρκοκύπριους από την 
Τουρκία και να τους ενσωματώσει στους κόλπουςτης, στην πραγματικότητα συνεχίζειτον πόλεμο µε 
άλλα µέσα, ελπίζοντας να ανατρέψειτους σημερινούς συσχετισμούς και τότε να επιβάλει την 
"ειρηνική" συνύπαρξη µε το ζόρι. 


Στο κέντρο αυτών των προσπαθειών της ελληνοκυπριακής διπλωματίας να εξασφαλίσει "διεθνή 
ερείσματα" ενάντια στην Τουρκία βρίσκεται η σχέση της µε την ελληνική κυβέρνηση. 


Οι σχέσεις Αθήνας-Λευκωσίας 


Οι σχέσεις της ελληνοκυπριακής αστικής τάξης µε τη “μητέρα Ελλάδα” ήταν αντιφατικές σε όλη τη 
μεταπολεμική περίοδο. Ακριβώς επειδή το κυπριακό ζήτημα "διαιωνίστηκε" η ελληνοκυπριακή αστική 
τάξη είχε την επιλογή να µπορεί να αναπτυχθεί έξω από το ελληνικό κράτος, γιατί η παγκόσμια 
ανάπτυξη του καπιταλισμού άνοιξε δυνατότητες που δεν υπήρχαν π.χ. την εποχή της ένωσης της 
Κρήτης µετην Ελλάδα. 


Οι ελληνοκύπριοι αστοί παίρνουν στα χέρια τους τη διαχείρισης του αντιαποικιακού αγώνα σε µια 
εποχή ὀπου η αποαποικιοποίηση έχει ήδη ξεκινήσει και η διεθνοποίηση του κεφαλαίου ανοίγει νέους 
ορίζοντες συσσώρευσης πέρα από τη "μεταπρατική" σχέση µε την παλιά μητρόπολη. Στόχος τους στον 
τρόπο που διαχειρίζονται αυτή την υπόθεση (και τη διαχειρίζονται, αναμφισβήτητα, χωρίς ταξικό 
αντίπαλο χάρη στην πολιτική του ΑΚΕΛ) δεν είναι ούτε νατην "ξεπουλήσουν" µετην έννοια της 


παραμονής κάτω από αγγλική κυριαρχία ούτε να την οδηγήσουν στους κόλπους της ελληνικής αγοράς 
για να µπουν κάτω από τη Φφτερούγα των διαδικασιών συσσώρευσηςτου ελλαδικού χώρου. Αντίθετα, 
στόχος τους είναι να εδραιώσουν την ταξική ηγεμονία τους στο νησί τόσο απέναντι στις κατώτερες 
τάξεις όσο και απέναντι σε κάθε διεκδικητή, γιατί το ανεξάρτητο κρατίδιο έχειτα Φόντα να γίνει 
εφαλτήριο της ανάπτυξήςτους. 


Η ηγεμονία αυτή επιτεύχθηκε και στα δυο επίπεδα όπως αποδεικνύεται απὀ το πανηγυρικό 9596που 
πήρε ο Μακάριος στις εθνικές εκλογέςτου 1968 ισοφαρίζοντας το ποσοστό του ενωτικού 
δημοψηφίσµατοςτου 1950, τη στιγµή ακριβώςπου επικυρωνόταν η εγκατάληψη της ένωσης µε την 
Ελλάδα, καθώς αποσυρόταν ο ελληνικός στρατός από την Κύπρο. 


Αντί για την ενσωμάτωση της ελληνοκυπριακής αστικής τάξης στους κόλπους της ελληνικής, έχουµε τη 
σύναψη µιας συμμαχίας ανάµεσάτους, που ὀπως κἀθετέτοια συμμαχία δεν είναι "ισότιμη”, αλλά 
αντιφατική όπως μαρτυρούν οι διάφορες απόπειρες κάθε λογής ελληνικών κυβερνήσεων να επιβάλουν 
την ηγεμονία του "εθνικού κέντρου". 


Τα “οράματα” αυτής της συμμαχίας τα συνοψίζει πολύ επιγραμματικά ο Α.Γ. Ξύδης: "η γνήσια 
ανεξάρτητη Ελλάδα µε µια γνήσια ανεξάρτητη Κύπρο θα βοηθούσαν τον ελληνισμό να ξαναγίνει 
παράγοντας πολυδύναμος µέσα στον ανταγωνισμό των Μεγάλων, παράγοντας ανεξαρτησίας και 
συνεργασίας όλων των μικρών κρατών που ζουν γύρω απὀ την ανατολική Μεσόγειο." 


Πρόκειται για οράµατα πραγματικά µεγαλεπίβολα (για να µην πούμε µεγαλομανή), αντάξια των 
παραδόσεων της Μεγάλης Ιδέας, αλλά µε εκσυγχρονισµένες φιλοδοξίες -όὀχι εδαφικές βλέψεις, αλλά 
την παντοδύναµη διαμεσολάβηση του "ελληνισμού" ανάμεσα στις µεγάλες δυνάµεις και στους λαούς 
της ανατολικής Μεσογείου. Όχι απλά της Ελλάδας, αλλά καιτου "ελληνισμού", µε την Κύπρο, µετις 
ελληνικές και κυπριακές εφοπλιστικές παροικίες καιτα ελληνοαμερικάνικα λόμπιτου (κατά τα 
πρὀτυπα του Ισραήλ) -ένα είδος προωθηµένου συνεταίρου των ιμπεριαλιστών µε πεδίο δράσης από τα 
Βαλκάνια µέχριτα βάθη της Αραβίας. 


Το πρόβλημα γιατις φαντασιώσεις αυτές βέβαια, είναι ὀτιτο καθένα απ' αυτά τα "μικρά κράτη" που 
ζουν γύρω από την ανατολική Μεσόγειο έχει τις αντίστοιχες φιλοδοξίες, ντυµένες µετις αντίστοιχες 
ένδοξες παραδόσεις και τα αντίστοιχα ευγενή οράματα. Η Τουρκία σαν "Φυσική γέφυρα” του 
ισλαμικού κόσμου µετη Δύση καιτην Ανατολή, η Συρία και η Αίγυπτος σαν "Φυσική ηγεσία” του 
Αραβικού κόσμου, κλπ, κλπ. Με άλλα λόγια όποιος φιλοδοξεί να γίνει "πολυδύναμος παράγοντας" 
στην περιοχή είναι υποχρεωμένος να ελίσσεται όχι µόνο ανάµεσα στους ανταγωνισμούς των μεγάλων, 
αλλά και στις διαμάχες των ντόπιων μικρών ανταγωνιστών, δηλαδή µέσα σ' ένα πραγµατικό 
ναρκοπέδιο. 


Αυτή η πραγματικότητα -οι δυσκολίες που αντιμετωπίζουν οι αρπαχτικές φιλοδοξίες των καπιταλιστών 
και όχι η "μειοδοτική" πολιτική τους- είναι ο λόγος για τον οποίο η συμμαχία της ελληνικής µε την 
ελληνοκυπριακή αστική τάξη βαδίζει απὀ περιπέτεια σε περιπέτεια. 


Μετά το 1974 οι σχέσεις Αθήνας-Λευκωσίας γνώρισαν περίοδο οµοφωνίας και συνοχής σε µια κοινή 
προσπάθεια να ανατραπεί ο δυσμενής συσχετισμός δύναμης απέναντι στην Τουρκία. Παρόλο που τα 


περιθώρια ανεξάρτητων πρωτοβουλιών της Κυπριακής Δημοκρατίας απέναντι στην ελληνική 
διπλωματία είχαν περιοριστεί, οι κυβερνήσεις της Νέας Δημοκρατίας έβαλαν στο πλάι την πολιτική του 
"εθνικού κέντρου”, προβάλλοντας αντίθετα την αντίληψη ενός "καταμερισμού ευθυνών" στα πλαίσια 
της ελληνοκυπριακής συνεργασίας: "Η Λευκωσία αποφασίζει, η Ελλάδα συµπαραστέκεται", "Το 
Κυπριακό είναι ξεχωριστό πρόβλημα απότις ελληνοτουρκικές διαφορές", κλπ. Αυτός ο καταµερισµός 
είχετο νόημά του σε µια περίοδο όπου αναπτύσσονταν µεγάλες πιέσεις για ανασυγκόλληση της 
νοτιοανατολικής πτέρυγας του ΝΑΤΟ µέσα απὀ µια συμφωνία-πακέτο µε ελληνικές υποχωρήσεις στο 
Αιγαίο και τουρκικές παραχωρήσεις στην Κύπρο. Ἠταν η εποχή που πρωτοβουλία ανήκε στην Τουρκία 
µε αιχμή το Αιγαίο (έξοδοςτου Χόρα, τουρκικό βέτο στο ΝΑΤΟ γιατους όρους της ελληνικής 
επανένταξης) και ο συσχετισμός δεν σήκωνε επίδειξη ελληνικής επιρροής στην Κύπρο. 


Από τότε, όμως, οι συσχετισμοί έχουν αλλάξει και στρατιωτικά (στρατιωτικοποίηση των νησιών του 
Αιγαίου, εξοπλισμός ελληνικής αεροπορίας και ναυτικού) και διπλωματικά (ένταξη στην ΕΟΚ, 
καλλιέργεια των σχέσεων µε ΕΣΣΔ, επανένταξη στο ΝΑΤΟ). Η κυβέρνηση του ΠΑΣΟΚ αισθάνθηκε ότι 
είναι σε θέση να ακολουθήσει πιο δυναμική πολιτική απέναντι στην Τουρκία. Θεωρώντας ότι βρίσκεται 
στα πρόθυρα µιας ευνοϊκής ρύθμισηςτου επιχειρησιακού ελέγχου στο Αιγαίο (που όχι µόνο αποκρούει 
τις τουρκικές διεκδικήσεις αλλά και νοµιµοποιεί τη στρατιωτικοποίηση των νησιών, κύρια της Λήμνου) 
η νέα τακτική που εγκαινίασε το ΠΑΣΟΚ έδωσε έµφαση στην εξάσκηση πιέσεων στην Τουρκία 
σκληραίνοντας την ελληνική στάση και στο Αιγαίο και στην Κύπρο: είναι χαρακτηριστικό ότι η νέα 
πολιτική ξεκίνησε µε ταξίδι του Ανδρέα στην Κύπρο, που διαφηµίστηκε σαν "η πρὠτη επίσκεψη έλληνα 
πρωθυπουργού στη µεγαλόνησο". 


Ο αντίκτυπος αυτής της αλλαγής έµφασης έγινε αισθητός και στις σχέσεις Αθήνας-Λευκωσίας απὀ την 
πρώτη στιγµή. Η επίσκεψη Παπανδρέου πραγματοποιήθηκε αφού μεσολάβησε µια αναβολή και 
έντονο παρασκήνιο. Στη συνέχεια οι διαφωνίες ήρθαν στην επιφάνεια ξανά και ξανά (γύρω απότο 
"κοινό πρόγραμμα” Κυπριανού-ΑΚΕΛ, παραίτηση Ρολάνδη για το χειρισμό προτάσεων Κουεγιάρ) µε 
αποκορύφωμα τη σύγκρουση Παπανδρέου-Κυπριανού για την τριµερή, που τελικά αποδόθηκε σε 
γκάφα του Καψή. 


Η ελληνοκυπριακή αστική τάξη ανησυχεί γιατί βλέπει ότι µε την ελληνική αντεπίθεση η αιχμή της 
Τουρκίας ξαναγυρίζει από το Αιγαίο στην Κύπρο. Η Άγκυρα πιέζει ἐτσιτο πιο αδύνατο σηµείο της 
συμμαχίας Αθήνας- Λευκωσίας και κάνειτους ελληνοκύπριους καπιταλιστές να διαμαρτύρονται ότιθα 
πληρώσουν αυτοί τη νέα τακτική της ελληνικής κυβέρνησης. 


Μπροστά στη δυσφορία και τους ελιγμούς της κυπριακής κυβέρνησης, το ΠΑΣΟΚ αναβιώνειτη θεωρία 
του "εθνικού κέντρου", αυτή τη φορά σε προοδευτική εκδοχή (πχ επανειλημμένες δηλώσεις 
Παπανδρέου ότι η Αθήνα είναι μητρόπολη του ελληνισμού και η Κύπρος προέκτασήτου. Όταν η 
χούντα έστελνε τελεσίγραφο στο Μακάριο να διώξει τον Κυπριανού από την κυβέρνησή του και να 
πειθαρχήσει στη γραµµή του εθνικού κέντρου, ο Κυπριανού έμοιαζε "πατριώτης". Τώρα που το ΠΑΣΟΚ 
κατηγορεί τον ίδιο αυτόν Κυπριανού για ενδοτισµό και προβάλει ξανά το προβάδισμα του "εθνικού 
κέντρου”, ο πατριωτισμός μοιάζει να μετακόμισε απὀ τη Λευκωσία στην Αθήνα. 


Ταξική αλληλεγγύη 


Το ΠΑΣΟΚ εξωραΐζει αυτάρεσκα τη διαχείριση της ελληνικής διπλωματίας από τη µεριά του σαν τη 
διεξαγωγή ενός αγώνα "εθνικοαπελευθερωτικού-εθνικοαμυντικού", αντικειμενικά 
αντιιμπεριαλιστικού. Διάφοροι κριτικοί (και µερικές φορές άκριτοι) υποστηριχτές στις αριστερές 
παρυφέςτου ΠΑΣΟΚ διαβλέπουν στην κυβερνητική πολιτική µια προσπάθεια να µπει επιτέλους τέρµα 
στην "αποεθνικοποίηση" του κυπριακού (βλ. πχ αρθρογραφία στο περιοδικό "Τετράδια”"). Και όταν 
μιλάνε για τερματισμό της αποεθνικοποίησης εννοούνε την πολεμική προετοιμασία Ελλάδας και 
Νότιας Κύπρου για µια νικηφόρα πολεμική σύγκρουση µετην Τουρκία. Αυτή η πολεμική προετοιμασία 
µετο όνοµα "αμυντική θωράκιση") αποτελεί κοινό σηµείο "εθνικής ομοψυχίας" ανάµεσα στα ελληνικά 
και κυπριακά κόµµατα από δεξιά µέχρι τα "αριστερά". Ωστόσο, η ομοφωνία αυτή θέλει να εµφανίζεται 
Φιλειρηνική και μιλάει γιατις αμυντικές ικανότητες του ελληνικού στρατού καιτης εθνοφρουράς σαν 
εγγύηση για την περίπτωση που η Τουρκία -κάτω απὀ την πίεση της "διεθνούς κοινότητας" για µια 
"δίκαιη λύση" του κυπριακού θα κατέφευγε στη βία. Στην πραγματικότητα, βέβαια, πολεμικές 
προετοιμασίες και διπλωματικές εξορμήσεις είναι δυο ὀψεις του ίδιου νομίσματος. 


Το ζήτηµα είναιτι μπορούν να προσδοκούν οι Κύπριοι εργάτες και αγρότες από τους έλληνες 
στρατηγούς καιτους έλληνες και ελληνοκύπριους διπλωμάτες καιτι λόγους έχουν να υποστηρίξουν τις 
μάχες (περισσότερο ή λιγότερο ειρηνικές) στις οποίεςτους καλούν; 


Η εργατική τάξη και οι φτωχοί αγρότες στην Κύπρο έχουν κάθε συμφέρον να καταργήσουντα σύνορα 
µέσα στο νησίτους, να πάψουν να βρίσκονται στο επίκεντρο των συγκρούσεων ανάµεσα σε κάθε 
είδους συμφέροντα που λύνουν τους λογαριασμούς τους στις δικές τους πλάτες. Όμως αυτό δεν 
µπορεί να γίνει µετην πρὀσδεσή τους στο άρμα της ελληνικής εκστρατείας για την ανατροπή του 
"ψευδοκράτους" των τουρκοκυπρίων. Γιατί κάτι τέτοιο δεν θα λύσει τίποτα, γιατί ακόµα και µια 
ελληνική νίκη σε µια τέτοια σύγκρουση δεν θα σημάνει τίποτα παραπάνω από τη δηµιουργία των 
προὐποθέσεων για έναν επόμενο γύρο, για µια τουρκοκυπριακή ρεβάνς. Ακόμα και ο πιο μεγάλος 
υποκριτής δεν µπορεί να πιστεύει ότι ένας ελληνοτουρκικός πόλεμος θα βάλειτις βάσεις για την 
ενότητα του νησιού, µε µια ελληνική νίκη που θα συνοδεύεται απὀ την προσφορά "εγγυήσεων" στην 
τουρκοκυπριακή μειονότητα. Ἠ, για να πούμε µια άλλη εκδοχή, ακόµα και ο πιο τρελός τουρκοφάγος 
δεν µπορεί να πιστεύει ότιθα "λύσει" αυτό το πρόβλημα µε το διασκορπισµό των τουρκοκυπρίων. 


Το τουρκοκυπριακό μετεξελίχθηκε από πρόβλημα απελευθέρωσης απὀ τον αποικιακό ζυγό σε εστία 
αντιδραστικού ελληνοτουρκικού πολέμου, γιατί η ηγεσία του αντιαποικιακού αγώνα έμεινε στα χέρια 
των αστώὠν. Η ηγεμονία των ελληνοκύπριων αστών διέσπασετις κατώτερες τάξεις σε ελληνοκύπριους 
και τουρκοκύπριους και άνοιξετο δρόµο για τις τραγωδίες που ακολούθησαν. Μια επαναστατική 
στρατηγική στην Κύπρο σήµερα πρέπει να έχει σαν βάση τηςτο ξεπέρασµα αυτής της διάσπασης, την 
αποκατάσταση της ενότητας της εργατικής τάξης στην Κύπρο. Όποιος λέει ότι θέλει να δειτους 
Κύπριους εργάτες και αγρότες να παίρνουν τις τύχες τους στα χέριατους, πρέπει να κατανοήσει ότι 
αυτό σηµαίνει να γκρεμίσουν οι ἴδιοι οι τουρκοκύπριοι το "ψΨευδοκράτος" του Ντενκτάς και οι ίδιοι οι 
ελληνοκύπριοιτο "ψευδοκράτος" της Ζυρίχης για να μπορούν να αντιπαραθέσουν την ενὀτητάτους σε 
κάθε απόπειρα να µπλέκεται το νησίτους σε τυχοδιωκτικές εξορμήσεις των καπιταλιστώὠν. 


Ασφαλώς µια τέτοια προοπτική φαντάζει σήµερα ουτοπική. Κάθε άλλος δρόμος φαντάζει σήµερα πιο 
ρεαλιστικός: η εξόρμηση του ελληνικού λόμπι να πείσειτις ΗΠΑ να πιέσουν την Τουρκία, τα ανοίγματα 
στη Μόσχα για να βοηθήσει κι αυτή, η ενίσχυση των ένοπλων δυνάμεων για να χρησιμοποιηθούν σε 
"έσχατη ανάγκη”, αν όλα αυτά αποτύχουν. Ακριβώς οι ίδιοι ρεαλισμοί λειτουργούν και στις δύο 
πλευρέςτης διαχωριστικής γραμμής που περνάει το νησί και εδραιώνουν την ὐπαρξή της. Δεν έχουν 
περάσει πολλά χρόνια όµως, απὀ τότε που οι εργαζόµενοι βρισκόταν στους δρόμους και στο Νότο και 
στο Βορρά. Απότότε που ο Μακάριος έτρεχε στους δρόμους για να πείσει τους διαδηλωτές να 
γυρίσουν στα σπίτια τους και ο Ντενκτάς συγκλονιζότανε από τις απεργίες των τουρκοκύπριων που 
μόλις είχε "απελευθερώσει" οτουρκικός στρατός. Αυτό που έλειψε από την Κύπρο δεν ήταν η διάθεση 
των εργαζόμενων μαζών -ελλήνων και τούρκων- να αγωνιστούν και να ξεφύγουν απὀ τη σηµερινή 
κατάστασήτους, αλλά µια αριστερά ικανή να συνενώσει τους αγώνεςτους, βγάζοντάς τους απότο 
αδιέξοδο της εθνικής αντιπαράθεσης ελλήνων-τούρκων. 


Μια επαναστατική αριστερά που να πάψει να ταυτίζειτους τουρκοκύπριους εργάτες και αγρότες µε τη 
χούντα του Εβρέν, να πάψει να τους βλέπει σαν το μακρύ χέρι του ιμπεριαλισμού και να κατανοήσει 
ότι Κύπρος ειρηνική, ενωμένη και ελεύθερη µπορεί να υπάρξει µόνο όταν οι τουρκοκύπριοι ενωθούν 
µετη θέλησή τους µετους ελληνοκύπριους, δηλαδή όταν η ταξική αλληλεγγύη των εργατών της 
Κύπρου -ελλήνων και τούρκων- ξεριζώσει την αιτία των ανταγωνισμών, την ηγεμονία των αστών. Αν 
δεν πολεμήσουν οι ίδιοι οιτουρκοκύπριοι ενάντια στη χούντα των τούρκων στρατηγών (και σίγουρα θα 
πολεμήσουν, γιατί η Τουρκία είναι ένα υφαίστειο που σιγοβράζει και οι τουρκοκύπριοι είναι στενά 
δεμένοι µετους αγώνες του λαϊκού κινήματος στην Τουρκία), τότε ποιος θα πολεμήσει; Ο ελληνικός 
στρατός και η εθνοφρουρά; Υπάρχει επαναστάτης που να υποστηρίζει ότι ο ελληνικός στρατός θα 
γινόταν δεκτός σαν απελευθερωτής στη Βόρεια Κύπρο σήµερα; Ἡ µήπως φαντάζεται κανείς ότι µπορεί 
να γίνει αντάρτικο ενάντια στον τούρκικο στρατό στη Βόρεια Κύπρο χωρίςτην υποστήριξη και τη 
συμμετοχή των ίδιων των τουρκοκύπριων εργατών και αγροτών; 


Χρέοςτης επαναστατικής αριστεράς στην Κύπρο καιτην Ελλάδα σήµερα δεν είναι να συμπλέει (όπως 
κάνει το ΑΚΕΛ, το ΚΚΕ, το ΚΚΕ εσωτ.) µε την αστική υποκρισία που μιλάει για ειρηνική και ενιαία Κύπρο 
την ώρα που ετοιµάζειτον πόλεμο ανάµεσα στους δύο λαούς, ούτε να προσπαθεί να πλειοδοτήσεισε 
σθεναρότητα κατά της Τουρκίας (όπως κάνει η ΕΔΕΚ, οι αριστερές παρυφές του ΠΑΣΟΚ, το ΕΚΚΕ, η 
Ρήξη) αλλά να εξηγήσει στους ελληνοκύπριους εργάτες ότι ο δρόμος για την ελευθερία θα ανοίξει όταν 
η ταξική ενότητα αντικαταστήσειτην εθνική ενότητα. 


Πάνος Γκαργκάνας 


